مکزیک‌دکی زلزله‌ده اؤلن‌لرین ساییسی 96 اولدو
مکزیک‌ین جنوب ساحیل‌لرینده جمعه گونو اولارن 8،1 ریشتر گوجونده زلزله ‌ده ایتکی ساییسی 96یا یوکسلدی.
زلز‌له‌دن ان چوخ تاثیرلندیگی یئرلردن یوچیتان شهرینده عسگرلر و فدرال پولیس گوجلریلری زدلنمیش بینا‌لاری یوخ ائتمه‌یه کؤمک ائتدی.
اطراف بؤلگه‌لردن گلن کؤنول‌لولر، زلز‌له قوربان‌لارینا کؤمک ائتمه ایش‌لرینه قاتیلدی.
یوچیتان‌دا، دونن سحر 5.2 ریشتر گوجونده  کیچیک زلزله‌لر میدانا گلدی.
یئرلی مسئول‌لارر، اؤلکه‌نین جنوب ساحیل‌لرینده ییخیلمایا سبب اولان جمعه گونو زلزله‌دن سونرا، موختلیف اؤلچولرده تخمینن 800 عدد سارسینتی قید ائدیلدیغی سؤیلنمیشدی.
آمریکا ژئولوژی آراشدیرما‌لار مرکزی (USGS)، زلزله مرکزی‌نین پیژیژاپان شهری‌نین 87 کیلومتر جنوب-غربین‌دکی 8.1 بؤیوکلوغوندکی زلزله‌نین 69.7 کیلومتر درین‌لیکده قئید ائتدیگینی سؤیله‌لرکن، مکزیک‌ین پرزیدنتی انریگه پنا نیتو زلز‌له‌نین بؤیوکلوغونو 8.2  اعلان ائتمیشدی.
